S-4886/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. september 2023, á hendur G-kk-þgf I-kk-þgf G-kk-þgf, kennitala [...], [...], Reykjavík, fyrir eftirgreind brot:

„ I.

Fyrir gripdeild með því að hafa, þriðjudaginn 19. október 2021, farið inn í verslunina [...]að [...] í Kópavogi, og tekið þaðan ófrjálsri hendi karton af sígarettum, að söluverðmæti [14.500 krónur].

Telst háttsemi þessi varða við 245. gr. almennra hegningarlaga nr. 19/1940.

M. 007-2021-

[...]

II.

Fyrir fíkniefnalagabrot með því að hafa, miðvikudaginn 27. apríl 2022, að [...] í Reykjavík, haft í vörslum sínum 0,34 gaf kannabis, sem lögregla fann við öryggisleit á ákærða.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

M. 007-2022-

[...]

III.

Fyrir gripdeild með því að hafa, fimmtudaginn 28. apríl 2022, farið inn í verslun [...]að [...] í Reykjavík, og tekið þaðan ófrjálsri hendi tvö lambalæri, að söluverðmæti [8.881 króna].

Telst háttsemi þessi varða við 245. gr. almennra hegningarlaga nr. 19/1940.

M. 007-2022 -

[...]

I V.

Fyrir þjófnað með því að hafa, mánudaginn 20. júní 2022, í [...] að [...]í Reykjavík, stolið tveimur flöskum af áfengi, að söluverðmæti samtals [2.299 krónur].

Telst háttsemi þessi varða við 1. mgr. 244. gr. almennra hegningarlaga nr. 19/1940.

M. 007-2022-

[...]

V.

Fyrir þjófnað með því að hafa, mánudaginn 27. júní 2022, brotist inní umferðarmiðstöð-ina [...] að [...] í Reykjavík, með því að brjóta rúðu á hurð, og stolið þaðan þremur rauðvínsflöskum, tveimur hvítvínsflöskum og fimm bjórum, að óþekktu verðmæti.

Telst háttsemi þessi varða við 1. mgr. 244. gr. almennra hegningarlaga nr. 19/1940.

M. 007-2022-

[...]

V I.

Fyrir gripdeild með því að hafa, miðvikudaginn 21. september 2022, farið inn í verslunina [...] að [...] í Kópavogi, og tekið þaðan ófrjálsri hendi þrjú sokkapör og sjö húðvörur, aðsöluverðmætisamtals[53.778 krónur].

Telst háttsemi þessi varða við 245. gr. almennra hegningarlaga nr. 19/1940.

M. 007-2022 -

[...]

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er krafist upptöku á framangreindu 0,34 gaf kannabis í ákærulið II, sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Einkaréttarkrafa:

Þá gerir B-kk-nf M-kk-nf B-x-x, lögmaður, f. h. [...]( [...]), kt. [...], vegna ákæruliðar IV, kröfu um að ákærði verði dæmdur til að greiða kröfuhafa skaðabætur að fjárhæð kr. 2.229,-auk vaxta skv. 8. gr. laga nr. 38/2001, um vexti og verðtryggingu, af þeirri fjárhæð frá 20. júní 2022 til 29. september 2022. Eftir það er krafist dráttarvaxta skv. 1. mgr. 6. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi sem áskilinn er réttur til að leggja fram síðar.“

Ákærði sótti ekki þing við þingfestingu málsins 23. október 2023 og hafði ekki boðað forföll en hafði verið birt ákæra og fyrirkall 10. sama mánaðar. Verður málið dæmt sam-kvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Ákæruvaldið gerir sömu dómkröfur og greinir í ákæru. Hið sama á við um bótakrefjanda.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru. Ákærði er fæddur í [...]. Samkvæmt sakavottorði var ákærða með dómi [...] 2020 gerð refsing og ökuréttarsvipting vegna fíkniefnaaksturs. Þá gekkst ákærði undir sátt hjá lögreglustjóra 25. desember 2015 vegna varslnaá fíkniefnum. Um ákvörðun refsingar fer samkvæmt 1. mgr. 77. gr. í almennum hegningarlögum. Að framangreindu virtu, og með vísan til 5. tölul. 1. mgr. 70. gr. í sömu lögum, verður ákærði dæmdur í tveggja mánaða fangelsi, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 3. mgr. 57. gr. sömu laga, sbr. 4. gr. laga nr. 22/1955.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verða gerð upptæk fíkniefni sem nánar greinir í dómsorði.

Með vísan til einkaréttarkröfu og annarra málsgagna verður ákærði dæmdur til að greiða [...] skaðabætur að fjárhæð 2.229 krónur, með vöxtum og dráttarvöxtum 1. mgr. 6. gr. og 8. gr., sbr. 9. gr., laga nr. 38/2001 um vexti og verðtryggingu, eins og nánar greinir í dómsorði. Upphafstími dráttarvaxta miðast við 18. desember 2022 en þá var liðinn mánuður frá því bótakrafan var kynnt fyrir ákærða við skýrslutöku hjá lög reglu. Bóta-krefjandi á tilkall til málskostnaðar úr hendi ákærða vegna bótakröfunnar, sbr. 3. mgr. 176. gr. laga nr. 88/2008. Þykir sá kostnaður hæfilega ákveðinn 120.000 krónur að teknu tilliti til virðisaukaskatts, og verður ákærða einnig gert að greiða bótakrefjanda þá fjár-hæð.

Af hálfu ákæruvaldsins flutti málið K-x-x K-x-x saksóknarfulltrúi.

D-kk-nf K-kk-nf héraðsdómari kveður upp dóm þennan.

DÓMSORÐ:

Ákærði, G-kk-nf I-kk-nf G-kk-nf, sæti fangelsi í tvo mánuði en fresta skal fullnustu refsingarinnar og skal hún falla niður að liðnum tveimur árum frá deginum í dag að telja haldi ákærði almennt skilorð 3. mgr. 57. gr. almennra hegningarlaga nr. 19/1940, sbr. 4. gr. laga nr. 22/1955.

Gerð eru upptæk 0,34 gaf kannabisefnum.

Ákærði greiði [...] skaðabætur að fjárhæð 2.229 krónur, auk vaxta samkvæmt 8. gr. laga nr. 38/2001 um vexti og verðtryggingu frá 20. júní 2022 til 18. desember sama ár, en með dráttarvöxtum samkvæmt 1. mgr. 6. gr., sbr. 9. gr., sömu laga, frá þeim tíma til greiðsludags, auk 12 0.000 króna í málskostnað.

D-kk-nf K-kk-nf